5.Vloga se nanaša na 2 388 delavcev, ki so postali presežni v podjetju Ericsson (matični družbi Telefonaktiebolaget LM Ericsson in hčerinskem podjetju Ericsson AB), od katerih bo 900 ciljnih delavcev. To podjetje posluje predvsem v gospodarskem sektorju, razvrščenem v oddelek 26 NACE Revizija 2 (Proizvodnja računalnikov, elektronskih in optičnih izdelkov). Do odpustov v podjetju Ericsson je prišlo zlasti v regijah na ravni NUTS 2 Stockholm (SE11), Västsverige (SE23) in Östra Mellansverige (SE12), a so bili delavci odpuščeni tudi na območju Sydsverige (SE22).

4.Švedska je vlogo EGF/2017/007 SE/Ericsson vložila 9. avgusta 2017, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 23. avgusta 2017 od Švedske zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 27. decembra 2017.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

22.Da bi Ericsson ohranil svoj položaj v svetovnih trendih, namerava v prihodnosti razširiti svojo dejavnost na večjem novem področju tehnologije v oblaku. Da bi podjetje premostilo težave, ki jih povzroča svetovna konkurenca, se znatni del načrtovanih sredstev za raziskave in razvoj na tem področju ne bo porabil za švedske delavce ali švedske obrate, temveč na primer na Kitajskem, kjer sta tako potencial nadarjenih kadrov in skupno povpraševanje veliko večja – na svetovni ravni se na primer 40,8 % zaposlenih na področju tehnologije v oblaku nahaja na Kitajskem.

20.Ericsson meni, da ima konkurenčno prednost zlasti v razvoju programske opreme, in si prizadeva težišče svoje dejavnosti preusmeriti v skladu z vidiki povpraševanja, ki so posledica globalizacije. Podjetje tako ne seli samo svoje proizvodnje v tujino, temveč se s proizvodnje strojne opreme preusmerja na storitve in prodajo na področju programske opreme. Delež tega sektorja v proizvodnji se je s 50 % pred desetimi leti povzpel na 67 % leta 2016.

19.Ericsson se sooča z negotovo prihodnostjo zaradi strukturnih sprememb v industriji, ki jih prinašata globalizacija in z njo povezana ostrejša konkurenca tekmecev, zlasti v Aziji, kjer so cene nižje od evropskih.

18.Dogodki, ki so povzročili odpuste in opustitev dejavnosti, so del procesa prestrukturiranja in selitve proizvodnje telekomunikacijskega podjetja, ki se je začel leta 2014. V tem času so bile zaprte proizvodne linije za telekomunikacijsko strojno opremo v različnih obratih, tri Ericssonove tovarne pa so se v celoti zaprle (Kumla, Borås in Katrinenholm).

Dogodki, ki so povzročili odpuste in opustitev dejavnosti

17.Do danes je bilo za oddelek 26 NACE Revizija 2 (Proizvodnja računalnikov, elektronskih in optičnih izdelkov) vloženih 17 vlog za pomoč ESPG, od tega jih je 14 temeljilo na spremembah v svetovnih trgovinskih tokovih zaradi globalizacije (vključno s to vlogo) in tri na svetovni finančni in gospodarski krizi.

16.Podjetje Ericsson po lastnih podatkih postopoma zmanjšuje število zaposlenih na Švedskem (z 21 178 leta 2005 na 14 483 junija 2017). Kljub odpustom na Švedskem se je število zaposlenih pri podjetju Ericsson na svetovni ravni med letoma 2005in 2014 s 56 055 povečalo na 118 055, a nato junija 2017 spet zdrsnilo na 109 127. To kaže na težave in konkurenco, s katerimi se podjetje sooča po vsem svetu, ne le na Švedskem.

15.Študija, ki jo je v Evropi leta 2013 opravila organizacija EY, je pokazala, da so zunanjemu izvajanju in selitvi v Azijo še posebno podvržena sektorja informacijske tehnologije in proizvodnje telekomunikacijske opreme. Ta trend naj bi se nadaljeval, saj se svetovna konkurenca pri zniževanju stroškov povečuje, in mnogo podjetij v sektorju se zateka k dodatnemu zunanjemu izvajanju.

13.To je že druga vloga Švedske za pomoč ESPG v zvezi s podjetjem Ericsson. Podjetje je nedavno znatni del svoje proizvodnje strojne opreme preselilo v Azijo, in sicer zaradi ugodnega razmerja med stroški in kakovostjo proizvodnje v Indiji in na Kitajskem ter zaradi velikosti rastočih trgov za izdelke strojne opreme v bližini proizvodnih obratov.

12.Da bi Švedska dokazala povezavo med odpusti in opustitvami dejavnosti ter velikimi strukturnimi spremembami v svetovnih trgovinskih tokovih zaradi globalizacije, trdi, da je do odpustov prišlo na poslovnem področju telekomunikacijske strojne opreme, in sicer zaradi negativne rasti, s katero se zaradi svetovne konkurence podjetje sooča v tem sektorju na Švedskem.

10.Poleg že navedenih delavcev je med upravičenimi prejemniki še 398 delavcev, ki so postali presežni pred štirimesečnim referenčnim obdobjem ali po njem. Ti delavci so bili sicer 31. oktobra 2016 uradno obveščeni o kolektivnem odpuščanju, a so bila njihova individualna obvestila o odpovedi zunaj štirimesečnega referenčnega obdobja tega zahtevka.

23.Pričakovani učinek odpustov na lokalno in regionalno gospodarstvo in zaposlenost ni enoten, so pa težave, s katerimi se spopadajo regije, podobne. Na splošno je velik problem dejstvo, da je bilo odpuščenih veliko starejših delavcev z znanji in spretnostmi, specializiranimi za industrijo, ki ne obstaja več.

24.Čeprav se po različnih regijah veliko povprašuje po delavcih z digitalnimi znanji in spretnostmi, se znanja in spretnosti odpuščenih Ericssonovih delavcev ne ujemajo z zahtevami trga dela. Na nacionalni ravni so razmere na švedskem trgu dela dokaj dobre. Izziv predpostavlja dejstvo, da je v istem času in geografskem prostoru postalo presežnih veliko ljudi z enakimi znanji in spretnostmi.

25.Fizični delavci so v težjem položaju, saj je na Švedskem še zelo malo delovnih mest v tradicionalnih predelovalnih sektorjih. Ti delavci bodo potrebovali obsežnejšo prekvalifikacijo, da bi lahko delali v zasebnem ali javnem storitvenem sektorju, kjer je največ povpraševanja po delavcih. Zato se bodo sredstva ESPG za 900 delavcev porabila zlasti za pomoč fizičnim delavcem, ki bodo veliko težje našli novo zaposlitev. Med Ericssonovimi proizvodnimi obrati, kjer je prišlo do izgube delovnih mest za fizične delavce, sta zlasti obrata v Kumli in Boråsu.

26.Delavci, ki so postali presežni pri Ericssonu in imajo visokošolsko izobrazbo, bi morali imeti boljše možnosti za novo zaposlitev, zlasti na področjih, kot sta javno naročanje in izobraževanje, pa tudi na popolnoma novih področjih usposobljenosti, kot je informacijska tehnologija, ki zahtevajo obsežnejšo prekvalifikacijo. V teh sektorjih obstaja povpraševanje po delavcih in pisarniški delavci bi s programi prekvalifikacije v njih lahko našli zaposlitev. Zlasti Ericssonov obrat v Karlskroni, pa tudi obrati v Stockholmu, Göteborgu in Linköpingu so navedeni kot tisti, kjer naj bi imeli odpusti pisarniških delavcev največji učinek na regionalno gospodarstvo in zaposlenost.

27.Najnovejši statistični podatki za drugo četrtletje leta 2017 v okviru četrtletnega pregleda stanja po državah kažejo, da skupna stopnja dolgotrajne brezposelnosti v starostni skupini 25–74 let na Švedskem znaša 25,5 %. V starostni skupini 25–49 let se ta stopnja zniža na 20,5 %, toda dolgotrajna brezposelnost v starostni skupini 55–64 let, ki presega 12 mesecev, predstavlja osupljivih 39 % skupne brezposelnosti. Jasno je, da delavci v starostni skupini 55–64 let kljub sorazmerno stabilnim razmeram na švedskem trgu dela težko najdejo zaposlitev.

28.Ta skupina zavzema več kot 30 % od 900 ciljnih odpuščenih delavcev. Projekt se pod poglavjem „Ukrepi za prikrajšane skupine“ osredotoča posebej na to skupino. Mnogi delavci iz te skupine so dolgo delali pri Ericssonu in imajo znanja in spretnosti, po katerih zunaj podjetja in preseljene proizvodnje telekomunikacijske strojne opreme ni povpraševanja. Ti delavci se težko znajdejo na trgu dela, saj imajo zastarela znanja in spretnosti in pogosto zelo malo izkušenj z iskanjem dela ter jim dejansko grozi, da postanejo dolgotrajno brezposelni. Osebe, starejše od 47 let, na Švedskem niso upravičene do državne pomoči za izobraževanje, kar pomeni, da so možnosti prekvalifikacije samo eden izmed načinov, da se tej ciljni skupini, ki še posebej potrebuje solidarnost ESPG, pomaga do prekvalifikacije in zaposlitve v novem sektorju ali poklicu.

Ciljni prejemniki in predlagani ukrepi

Ciljni prejemniki

29.Po oceni naj bi v ukrepih sodelovalo 900 presežnih delavcev. Razčlenitev teh delavcev po spolu, državljanstvu in starostni skupini:

Kategorija Število

ciljnih prejemnikov (odstotki zaokroženi) Spol: moški: 600 (66,67 %) ženski: 300 (33,33 %) Državljanstvo: državljani EU: 900 (100,00 %) državljani nečlanic EU: 0 (0 %) Starostna skupina: 15–24 let: 1 (0,11 %) 25–29 let: 5 (0,56 %) 30–54 let: 617 (68,56 %) 55–64 let: 272 (30,22 %) starejši od 64 let: 5 (0,56 %)

Upravičenost predlaganih ukrepov

30.Prilagojene storitve, ki bodo zagotovljene presežnim delavcem, so sestavljene iz naslednjih ukrepov:

Svetovanje in načrtovanje poklicne poti:

–Poglobljena ocena in priprava individualnega načrta: Ta ukrep zajema splošni postopek prijave, standardizirano anketo o predhodnih izkušnjah in usposabljanju, oceno kandidatove zaposljivosti ter pripravo individualnega „akcijskega načrta“ z izvedbo več poglobljenih individualnih srečanj in ocen. Kandidatom bo večje število specializiranih svetovalcev nudilo storitve, prilagojene njihovim individualnim potrebam.

–Pomoč pri iskanju zaposlitve: Ta ukrep združuje standardne storitve švedske javne službe za zaposlovanje (Arbetsförmedlingen) na področju iskanja zaposlitve, kar vključuje seminarje za pripravo življenjepisa in usposabljanje za zaposlitveni razgovor, z novimi individualno prilagojenimi ukrepi. Ti novi ukrepi in dodatna pomoč, zagotovljena s finančnimi sredstvi ESPG, vključujejo sodelovanje in srečanja s predstavniki podjetij za pomoč pri iskanju nadomestne zaposlitve, neposredne stike s podjetji, ki zaposlujejo, individualno in skupinsko podporo pri usklajevanju individualnih znanj in spretnosti kandidatov s prostimi delovnimi mesti na trgu ter predstavitve o razsežnosti posledic za različne trge dela v regijah. Kandidatom se bo zagotovila tudi pomoč, specifično usmerjena v trženje njihovih obstoječih znanj in spretnosti na novih področjih dela.

–Motivacijski kovčing in načrtovanje poklicne poti: Ta ukrep bo kandidatom nudil motivacijsko in inspiracijsko pomoč in podporo v obliki kariernih sestankov in konferenc z zunanjimi govorniki, izbranimi posebej za prejemnike pomoči ESPG. Ti dogodki bodo delavce motivirali za pridobivanje novih znanj in spretnosti ter izobraževanje in usposabljanje. Na konferencah bodo delavci dobili informacije o trgu dela, o tem, katera znanja in spretnosti so pomembni na posameznih področjih, in o možnostih za usposabljanje, priložnost pa bodo imeli tudi za mreženje z drugimi zainteresiranimi stranmi, tako individualno kot skupinsko. Ta ukrep naj bi koristil zlasti odpuščenim delavcem, starejšim od 50 let.

Ukrepi za prikrajšane skupine

–Ta ukrep bo posebej namenjen pomoči prikrajšanim odpuščenim delavcem, tistim, starejšim od 50 let, ki jim grozi dolgotrajna brezposelnost, ter osebam z duševno ali telesno invalidnostjo, ki morda potrebujejo dodatno podporo. Ukrep zajema strokovno pomoč (na primer psihologa in fizioterapevta), da se ljudem pomaga do novega poklica. Ker osebe, starejše od 47 let, na Švedskem niso upravičene do pomoči za izobraževanje, se bo preusposabljanje te skupine, ki je izrazito ranljiva in potrebuje solidarnost, financiralo iz ESPG.

Podpora za podjetništvo

–S tem ukrepom se bo kandidate spodbujalo k podjetništvu, tako da bodo imeli možnost zaprositi za nepovratna sredstva za ustanovitev podjetja prek programa javne službe za zaposlovanje (to vključuje podrobno poslovno svetovanje in storitve za analizo izvedljivosti pred odobritvijo nepovratnih sredstev za šest mesecev).